CELEX: 32022R0556
Language: el
Date: 2022-04-01 00:00:00
Title: Εκτελεστικός κανονισμός (ΕΕ) 2022/556 της Επιτροπής της 1ης Απριλίου 2022 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

7.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 108/13
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/556 ΤΗΣ ΕΠΙΤΡΟΠΗΣ
         της 1ης Απριλίου 2022
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 1η Απριλίου 2022.
            
               
                  Για την Επιτροπή,
               
               
                  εξ ονόματος της Προέδρου,
               
               Γεράσιμος ΘΩΜΑΣ
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Σύνολο που περιγράφεται ως «σύνθετο σύστημα οδοντικής αποκατάστασης», συσκευασμένο για λιανική πώληση σε κουτί από χαρτόνι στο οποίο παρουσιάζονται όλα τα στοιχεία μαζί με οδηγίες χρήσης.
                        Το σύνολο αποτελείται από:
                     
                     
                        3006 40 00 
                     
                     
                        Η κατάταξη καθορίζεται από τον γενικό κανόνα 1, τον γενικό κανόνα 3 στοιχείο β) και τον γενικό κανόνα 6 για την ερμηνεία της Συνδυασμένης Ονοματολογίας, από τη σημείωση 4 στοιχείο στ) του Κεφαλαίου 30, καθώς και από το κείμενο των κωδικών ΣΟ 3006  και 3006 40 00 .
                        Η κατάταξη στην κλάση 9021  αποκλείεται, διότι το προϊόν δεν είναι προκατασκευασμένο προϊόν (όπως μια στεφάνη) που μοιάζει στην εμφάνιση με οποιοδήποτε ελαττωματικό μέρος του σώματος (βλέπε επίσης τις Επεξηγηματικές Σημειώσεις του Εναρμονισμένου Συστήματος για την κλάση 9021 , τμήμα III πρώτη παράγραφος και μέρος Β σημείο 4 και δεύτερο εδάφιο πρώτη πρόταση).
                        Τα σύνθετα υλικά με τα οποία πληρώνονται οι σύριγγες είναι τα συστατικά στοιχεία που προσδίδουν στο σύνολο τον ουσιώδη χαρακτήρα του. Είναι δυνατό να χρησιμοποιηθούν στην οδοντιατρική ως υλικά για το σφράγισμα των δοντιών, τα οποία καλύπτονται από την κλάση 3006  [σημείωση 4 στοιχείο στ) του κεφαλαίου 30, βλέπε επίσης τις προαναφερθείσες Επεξηγηματικές Σημειώσεις του Εναρμονισμένου Συστήματος για την κλάση 9021 , τμήμα III μέρος Β δεύτερο εδάφιο πρώτη πρόταση].
                        Η κατάταξη στην κλάση 3824  και στην κλάση 3906  αποκλείεται, διότι το προϊόν καλύπτεται ειδικότερα από τη διατύπωση της σημείωσης 4 στοιχείο στ) του κεφαλαίου 30, ως υλικά για το σφράγισμα των δοντιών.
                        Κατά συνέπεια, το προϊόν πρέπει να καταταχθεί στον κωδικό ΣΟ 3006 40 00  ως άλλα υλικά για το σφράγισμα των δοντιών.
                     
                  
                        
                                    —
                                 
                                 
                                    πάστες opaquer (αδιαφανείς)
                                 
                              
                     
                        (2×2 ml),
                     
                  
                        
                                    —
                                 
                                 
                                    ημιδιαφανείς πάστες για το μέσο, αυχενικό και κοπτικό τριτημόριο του δοντιού,
                                 
                              
                     
                        (4×4 g)·
                     
                  
                        
                                    —
                                 
                                 
                                    φωτοπολυμεριζόμενο ενεργοποιητή μετάλλων
                                 
                              
                     
                        (1x7 ml),
                     
                  
                        
                                    —
                                 
                                 
                                    ψήκτρα (1 λαβή + 10 κεφαλές),
                                 
                              
                                    —
                                 
                                 
                                    δίσκους μίας χρήσης,
                                 
                              
                                    —
                                 
                                 
                                    χάρτινο υπόστρωμα,
                                 
                              
                                    —
                                 
                                 
                                    κάλυμμα προστασίας από το φως.
                                 
                              
                  
                        Οι πάστες, που είναι σύνθετα υλικά, βασίζονται σε μεθακρυλικές ενώσεις και σε ανόργανο υλικό πλήρωσης και παρουσιάζονται σε σύριγγες έτοιμες για χρήση.
                        Ο φωτοπολυμεριζόμενος ενεργοποιητής είναι κολλητικό υγρό, το οποίο συνδέει μεταξύ τους μέταλλα και σύνθετα υλικά.
                        Τα συστατικά στοιχεία του συνόλου προορίζονται να χρησιμοποιηθούν μαζί στην οδοντιατρική για την παρασκευή στεφανών (προσωρινών και μόνιμων), γεφυρών, ένθετων, επένθετων, όψεων και στεφανών ολικής κάλυψης, καθώς και για την επισκευή των αποκαταστάσεων και ως υλικά για το σφράγισμα των δοντιών.